《五哀诗故太子中允知洛阳县颍公》
宋代·王禹偁

洛阳富文彩，峭拔四子流。
提笔入广场，辞气干斗牛。
擢第在芸入，言事触冕旒。
左降宰百里，道胜心无忧。
才高耻吏役，放荡不检修。
起应贤良科，下笔不见休。
青宫尚淹恤，赤县且优游。
轻财粪土贱，高义云天浮。
悬磬任贫窭，盈樽长献酬。
知己彼何人，凤入与鳌头。
推挽终不起，壮志将焉收。
晚年圯桥役，关市良可羞。
忽然为异物，寒草封一丘。
孀嫠应冻饿，交友谁寻求。
遗孙方稚齿，爽秀已遒遒。
皇天若有凭，必使光贻谋。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。